लालू की गैरमौजूदगी का जिक्र करते हुए तेज प्रताप ने कहा कि आज हम यहां हैं और उनके टोन में बोलने की कोशिश कर रहे हैं, इसलिए यह मत समझिए कि लालू यहां हमारे बीच में नहीं हैं. छोटे भाई तेजस्वी के साथ सबकुछ ठीकठाक होने का संकेत देते हुए उन्होंने कहा, 'तेजस्वी हमको बोला भईया थोड़ा कम समय में बोलना हमको भी बोलना है, दिल्ली जाना है. तेजस्वी यादव जा रहे हैं तो हम संभालेंगे संगठन को. राष्ट्रीय जनता दल के स्थापना दिवस समारोह का मुख्य आयोजन पार्टी के पटना स्थित मुख्यालय परिसर में आयोजित किया गया. समारोह का उद्घाटन बिहार विधानसभा में प्रतिपक्ष नेता तेजस्वी प्रसाद यादव ने किया और सभी देशवासियों को बधाई दी.